महिला पुलिसकर्मियों ने भी मिलाया कंधे से कंधा
शहरको प्रदूषण मुक्त बनाने के अभियान में मंगलवार को 15वां कार फ्री डे आयोजित किया गया। सेक्टर-51 महिला थाने से हुडा सिटी सेंटर, इफ्को मेट्रो स्टेशन तक साइकिल रैली निकाली गई। सुबह ठंड और कोहरे के बीच पुलिस कमिश्नर नवदीप सिंह विर्क और महिला थाने की महिला पुलिसकर्मी भी उनके साथ इस अभियान को सफल बनाने के लिए कंधे से कंधा मिलाकर रैली में शामिल हुईं। इसके बाद पुलिस कमिश्नर ने मेट्रो स्टेशन पर खड़ी साइकिलों और ऑटो पर रिफलेक्टर लगाकर सड़क सुरक्षा के बारे में लोगों को जागरूक किया।
महिलाओंको किया जागरूक
साइकिलरैली में पुलिस कमिश्नर के अलावा डीसीपी ट्रैफिक बलबीर सिंह, डीसीपी ईस्ट दीपक सहारन, एसीपी जितेंद्र सिंह समेत महिला पुलिसकर्मी के अलावा सामाजिक संस्था से जुड़ी महिलाएं भी शामिल हुईं। रैली से दौरान महिलाओं से साइकिल चलाने की अपील की गई। इस दौरान उन्हें पर्यावरण संबंधी और शहर को प्रदूषण मुक्त बनाने को लेकर भी जागरूक किया गया।
शहरमें महिलाएं सुरक्षित
पुलिसकमिश्नर नवदीप सिंह विर्क ने कहा कि इस शहर में जितने पुरुष सुरक्षित हैं उतनी ही महिलाएं भी। वे बेफिक्र होकर साइकिल चला सकती हैं। विर्क ने कहा कि इस कार फ्री डे में महिला पुलिसकर्मियों को शामिल करने की यही वजह है कि महिलाएं भी इस अभियान में आगे आकर इसे सफल बनाएं।
सीपी ने खुद कई वाहनों पर लगाए रिफलेक्टर
इस दौरान सीपी ने यह भी कहा कि ठंड के मौसम में घने कोहरे के कारण सड़कों पर वाहन चालान मुश्किल हो जाता है। इससे जानमाल का नुकसान हो सकता है। इससे बचने के लिए साइकिल से लेकर छोटे-बड़े वाहनों में रिफलेक्टर अवश्य लगाएं। उन्होंने खुद भी कुछ वाहनों पर रिफ्लेक्टर लगाए।
गुड़गांव. कारफ्री डे के मौके पर साइकिल चलाते हुए पुलिस कमिश्नर अन्य अधिकारी।
गुड़गांव. कारफ्री डे के मौके पर साइकिल पर रिफ्लेक्टर लगाते हुए पुलिस कमिश्नर नवदीप सिंह विर्क।
hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva bho_Deva